দুর্গাপুজোর আগে হোয়াটসঅ্যাপে আসছে নতুন ফিচার

ওয়েব ডেস্ক: উৎসবের মরসুমে ব্যবহারকারীদের জন্য বিশেষ চমক নিয়ে এল হোয়াটসঅ্যাপ (Whatsapp)। খুব শিগগিরই এই জনপ্রিয় মেসেজিং অ্যাপে চালু হতে চলেছে নতুন ফিচার ‘ক্লোজ়ড ফ্রেন্ডস’ (New Feature in Whatsapp)। ইনস্টাগ্রামের (Instagram) মতোই এই ফিচারের মাধ্যমে ব্যবহারকারীরা তাঁদের নিকটতম বন্ধু বা পরিবারের সদস্যদের আলাদা তালিকায় রাখতে পারবেন।

বর্তমানে হোয়াটসঅ্যাপ ব্যবহারকারীরা স্ট্যাটাস আপডেট বা বিভিন্ন কনটেন্ট সবাইকে একসঙ্গে শেয়ার করেন। তবে অনেক সময়ই ব্যক্তিগত ছবি, ভিডিও বা ভাবনা সবার সঙ্গে ভাগ করতে চান না। নতুন ‘ক্লোজ়ড ফ্রেন্ডস’ ফিচার সেই সমস্যারই সমাধান করবে। নির্দিষ্ট করে যাঁদের বেছে নেওয়া হবে, কেবল তাঁরাই দেখতে পারবেন ওই কনটেন্ট। ফলে শেয়ার করার অভিজ্ঞতা হবে আরও ব্যক্তিগত ও নিরাপদ।

আরও পড়ুন: বাড়ল খরচ! Zomato ও Swiggy-র অর্ডারে লাগবে আরও বেশি টাকা

বিশেষজ্ঞদের মতে, দুর্গাপূজার মতো উৎসবের সময়ে এই ফিচার ব্যবহারকারীদের কাছে আলাদা মাত্রা যোগ করবে। কারণ এই সময়ে মানুষ ঘন ঘন ছবি, ভিডিও, শুভেচ্ছা বার্তা শেয়ার করে থাকেন। এবার থেকে চাইলে কেবলমাত্র কাছের বন্ধু বা পরিবারের মানুষদের জন্যই সেই মুহূর্তগুলি প্রকাশ করা যাবে। হোয়াটসঅ্যাপ কর্তৃপক্ষ জানিয়েছে, ধাপে ধাপে সবার ফোনে এই ফিচার পৌঁছে যাবে। আপডেটের মাধ্যমে একে একে ব্যবহারকারীরা এই সুযোগ পাবেন।

ব্যবহারকারীদের অভিজ্ঞতাকে আরও সুরক্ষিত ও ব্যক্তিগত করার লক্ষ্যেই হোয়াটসঅ্যাপের এই পদক্ষেপ। ফলে আগামী দিনে অ্যাপ ব্যবহার আরও আনন্দদায়ক হবে বলেই আশা করা হচ্ছে।